Twitteraši švercanje u tramvaju podigli na višu razinu

Twitter zajednica već neko vrijeme dijeli screenshotove korištenih tramvajskih karata, a sada postoji i profil koji prati samo to.

Procedura je jednostavna - nakon što netko kupi kartu za tramvaj putem SMS-a, na Twitteru šalje screenshot te karte kako bi je i drugi mogli koristiti. Broj ljudi koji u ovom sudjeluju sve je veći, a pogled na jučerašnji dan na profilu @ZetKarta_RT pokazuje kako je kartama bio pokriven gotovo cijeli dan od osam do 22 sata.



Kontrole ZET-a duplirane karte mogle bi prepoznati po satu na mobitelu koji na screenshotu ostaje zaustavljen u trenutku slanja poruke, no čini se da se toga u praksi još nisu sjetile.



Cijena pojedinačne karte za tramvaj koja se kupuje putem mobitela od veljače ove godine košta 12 kuna, a nastavi li grad voditi iracionalnu politiku ulaganja u projekte poput fontana u vrijeme krize, a građani povećaju švercanje u tramvaju - nikoga neće iznenaditi ako cijene karata nastave rasti.